പാട്ടിനൊത്ത് മിന്നി മറയുന്ന ഭാവങ്ങള് അയാന് ആനാരി തരംഗമാകുന്നു ഒന്നര വയസുകാരന്റെ വീഡിയോകള് ഏറ്റെടുത്ത് സോഷ്യല് മീഡിയ. ഹരിപ്പാട് ആനാരി രാജീവ് ഭവനത്തില് മാധ്യമ പ്രവര്ത്തകനായ രാജീവ് ആനാരിയുടെയും രേഷ്മ രാജീവിന്റെയും മകന് അയാന് രാജീവ് ആനാരിയാണ് സോഷ്യല് മീഡിയകളില് താരവും തരംഗവുമാകുന്നത്. പാട്ടിന്റെ ഭാവങ്ങള് ഉള്ക്കൊണ്ട് അത് ആലപിച്ചും, പാട്ട്, മേളം ഇവയ്ക്ക് അനുശ്രിതവും ശാസ്ത്രീയമെന്ന് തോന്നിപ്പിക്ക തരത്തിലുള്ള ചുവടുകള് വെച്ചുമാണ് അയാന് ആസ്വാധകരെ ഇളക്കി മറിക്കുന്നത്. ഒന്നര വയസുകാരുടെ പാട്ടിന് പുതുമയില്ല. എന്നാല് അയാന്റെ മുഖത്ത് പാട്ടിലെ വരികള്ക്കൊത്ത് മിന്നി മറയുന്ന ഭാവങ്ങളും ഈണത്തിനൊത്ത് ഉയര്ന്നു താഴ്ന്നും ചലിക്കുന്ന കൈകളും അയാനെ വെത്യസ്തനാക്കുന്നു. വീട്ടുകാര് കൗതുകത്തിനായെടുത്ത വീഡിയോ കുറച്ച് ദിവസങ്ങള് കൊണ്ട് സമൂഹമാധ്യമങ്ങളിലൂടെ ഒരു ലക്ഷത്തിന് മുകളില് ആളുകളാണ് കണ്ടിരിക്കുന്നത്. സോഷ്യല് മീഡിയയിലൂടെ അഭിനന്ദന പ്രവാഹമാണ് അയാനെ തേടി എത്തിക്കൊണ്ടിരിക്കുന്നത്. കൊച്ചു മിടുക്കന് വാര്ത്താ ചാനലുകളിലും ഇപ്പോള് നിറഞ്ഞു നില്ക്കുകയാണ്.